ระเบียบที่ประชุมใหญ่ศาลฎีการะเบียบที่ประชุมใหญ่ศาลฎีกาว่าด้วยการขออนุญาตอุทธรณ์ต่อศาลฎีกาในคดีล้มละลายส่วนที่เกี่ยวกับคดีอาญาพ.ศ. ๒๕๔๙ อาศัยอำนาจตามความในมาตรา๒๖ วรรคสาม แห่งพระราชบัญญัติจัดตั้งศาลล้มละลายและวิธีพิจารณาคดีล้มละลาย พ.ศ.๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลล้มละลายและวิธีพิจารณาคดีล้มละลาย(ฉบับที่ ๒) พ.ศ. ๒๕๔๗ ประกอบกับมาตรา ๒๖/๑ซึ่งแก้ไขเพิ่มเติมโดยพระราชบัญญัติจัดตั้งศาลล้มละลายและวิธีพิจารณาคดีล้มละลาย(ฉบับที่ ๓) พ.ศ. ๒๕๔๘ ที่ประชุมใหญ่ศาลฎีกาให้ออกระเบียบเกี่ยวกับการขออนุญาตอุทธรณ์ต่อศาลฎีกาในคดีล้มละลายส่วนที่เกี่ยวกับคดีอาญาดังต่อไปนี้ส่วนที่ ๑บททั่วไป ข้อ๑ ระเบียบนี้เรียกว่า ระเบียบที่ประชุมใหญ่ศาลฎีกาว่าด้วยการขออนุญาตอุทธรณ์ต่อศาลฎีกาในคดีล้มละลายส่วนที่เกี่ยวกับคดีอาญา พ.ศ.๒๕๔๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปส่วนที่ ๒การยื่นคำร้องเพื่อขออนุญาตอุทธรณ์ ข้อ๓คดีที่ต้องห้ามอุทธรณ์ในปัญหาข้อเท็จจริงตามพระราชบัญญัติจัดตั้งศาลล้มละลายและวิธีพิจารณาคดีล้มละลายพ.ศ. ๒๕๔๒ มาตรา ๒๔/๑ คู่ความอาจยื่นคำร้องต่อศาลล้มละลาย เพื่อขออนุญาตอุทธรณ์ต่อศาลฎีกาพร้อมกับอุทธรณ์ภายในกำหนดระยะเวลาอุทธรณ์ในกรณีที่ศาลล้มละลายสั่งไม่รับอุทธรณ์เพราะเหตุต้องห้ามตามมาตรา๒๔/๑ คู่ความอาจยื่นคำร้องต่อศาลล้มละลาย เพื่อขออนุญาตอุทธรณ์ต่อศาลฎีกาภายในกำหนดสิบห้าวันนับแต่วันที่ศาลล้มละลายมีคำสั่งไม่รับอุทธรณ์ข้อ๔คำร้องเพื่อขออนุญาตอุทธรณ์ให้ประกอบด้วย(๑)ปัญหาที่ขออนุญาตอุทธรณ์ ซึ่งแสดงโดยชัดแจ้งและกะทัดรัด(๒)เหตุที่ศาลฎีกาควรรับอุทธรณ์ของคู่ความที่ยื่นคำร้องไว้พิจารณาส่วนที่ ๓การรับคำร้อง ข้อ๕เมื่อคู่ความได้ยื่นคำร้องเพื่อขออนุญาตอุทธรณ์ภายในกำหนดระยะเวลาตามข้อ ๓แล้วให้ศาลล้มละลายกับฝ่ายเลขานุการแผนกคดีล้มละลายกำหนดวันนัดฟังคำสั่งและแจ้งให้ผู้ขอทราบแล้วให้ศาลล้มละลายรีบส่งคำร้องคำพิพากษาหรือคำสั่งและเอกสารที่เกี่ยวข้องโดยทางโทรสารสื่ออิเล็กทรอนิกส์หรือสื่อทางเทคโนโลยีสารสนเทศประเภทอื่นไปยังศาลฎีกาเพื่อพิจารณาในทันทีและส่งคำร้องพร้อมสำนวนไปยังศาลฎีกาโดยเร็วข้อ๖ เมื่อศาลฎีกาได้รับคำร้องแล้วให้ประกาศคำร้องพร้อมกำหนดวันนัดประชุม เพื่อพิจารณาคำร้องไว้ที่หน้าศาลหรือในระบบเครือข่ายคอมพิวเตอร์ตามที่ศาลฎีกาเห็นสมควรข้อ๗ ผู้มีส่วนได้เสียในการขออนุญาตอุทธรณ์อาจยื่นคำคัดค้านต่อศาลฎีกาก่อนวันนัดประชุมเพื่อพิจารณาคำร้องไม่น้อยกว่าเจ็ดวันในกรณีที่ผู้ยื่นคำคัดค้านมีภูมิลำเนาหรือประกอบธุรกิจอยู่นอกเขตกรุงเทพมหานครผู้คัดค้านอาจยื่นคำคัดค้านตามวรรคหนึ่งต่อศาลล้มละลายภาค หรือศาลจังหวัดที่ผู้คัดค้านมีภูมิลำเนาหรือประกอบธุรกิจอยู่ในเขตเมื่อรับคำคัดค้านแล้วให้ศาลดังกล่าวรีบส่งคำคัดค้านโดยทางโทรสารสื่ออิเล็กทรอนิกส์หรือสื่อทางเทคโนโลยีสารสนเทศประเภทอื่นไปยังศาลฎีกาในทันทีและส่งคำคัดค้านไปยังศาลฎีกาโดยเร็วข้อ๘ คำคัดค้านให้ประกอบด้วย(๑)หมายเลขคดีของศาลฎีกาและชื่อคู่ความ(๒)คำคัดค้านซึ่งแสดงโดยชัดแจ้งถึงเหตุที่ศาลฎีกาไม่ควรอนุญาตให้อุทธรณ์และจะมีเอกสารแนบท้ายคำคัดค้านด้วยก็ได้ข้อ๙ในการยื่นคำร้องขอแก้ไขคำร้องเพื่อขออนุญาตอุทธรณ์หรือขอแก้ไขคำคัดค้านจะต้องยื่นภายในกำหนดระยะเวลายื่นคำร้องหรือคำคัดค้านนั้นเว้นแต่กรณีมีเหตุสุดวิสัย ให้ยื่นคำร้องขอแก้ไขได้ก่อนศาลฎีกามีคำสั่งส่วนที่ ๔การพิจารณาคำร้อง ข้อ๑๐ในการพิจารณาคำร้องให้เลขานุการแผนกคดีล้มละลายเสนอคำร้อง คำคัดค้านคำร้องขอแก้ไข พร้อมย่อสรุปเรื่อง แนวคำวินิจฉัยของศาลฎีกา และความเห็นประกอบการวินิจฉัยเพื่อให้ที่ประชุมแผนกคดีล้มละลายพิจารณา ทั้งนี้ให้ส่งเอกสารดังกล่าวให้ผู้พิพากษาในแผนกทราบล่วงหน้าก่อนวันประชุมไม่น้อยกว่าสามวันข้อ๑๑ศาลฎีกามีดุลพินิจที่จะพิจารณาอนุญาตให้อุทธรณ์เมื่อเห็นว่าข้อความที่อุทธรณ์นั้นเป็นปัญหาสำคัญอันควรสู่ศาลฎีกาข้อ๑๒ ในการพิจารณาคำร้องหากที่ประชุมแผนกคดีล้มละลายลงมติอนุญาตตามคำร้องด้วยคะแนนไม่น้อยกว่ากึ่งหนึ่งของจำนวนผู้พิพากษาในแผนกก็ให้ถือว่าศาลฎีกามีคำสั่งอนุญาตให้อุทธรณ์ได้ข้อ๑๓เมื่อแผนกคดีล้มละลายลงมติอย่างใดอย่างหนึ่งแล้ว ให้เลขานุการแผนกจัดทำคำสั่งให้ผู้พิพากษาในแผนกลงชื่อเป็นองค์คณะแล้วแจ้งคำสั่งดังกล่าวให้ศาลล้มละลายทราบโดยเร็วข้อ๑๔เมื่อศาลล้มละลายได้รับแจ้งคำสั่งของศาลฎีกาแล้วให้ศาลล้มละลายแจ้งคำสั่งดังกล่าวให้คู่ความทราบข้อ๑๕คดีที่ศาลฎีกามีคำสั่งอนุญาตให้อุทธรณ์และคู่ความอีกฝ่ายหนึ่งได้ยื่นคำแก้อุทธรณ์หรือไม่ยื่นคำแก้อุทธรณ์ภายในกำหนด ให้ศาลล้มละลายรีบส่งสำนวนพร้อมเอกสารต่าง ๆไปยังศาลฎีกาภายในห้าวันทำการนับแต่วันที่ยื่นคำแก้อุทธรณ์หรือวันครบกำหนดยื่นคำแก้อุทธรณ์แล้วแต่กรณีประกาศ ณ วันที่ ๒มิถุนายน พ.ศ. ๒๕๔๙ชาญชัย ลิขิตจิตถะประธานศาลฎีกาวรวิมล/ผู้จัดทำ๒๖ ตุลาคม ๒๕๕๓อัศวิน/ผู้ตรวจ๑ กุมภาพันธ์ ๒๕๕๔[๑]ราชกิจจานุเบกษา เล่ม ๑๒๓/ตอนที่ ๘๖ ก/หน้า ๒๕/๒๘ สิงหาคม ๒๕๔๙